ये छंटनी का दूसरा राउंड, पहले में 7 हजार कर्मचारियों को नौकरी से निकाला था
Disney starts Second round layoffs, 4 thousand employees will lose their jobs, 4 हजार कर्मचारियों को नौकरी से निकालेगी डिज्नी
अमेरिका की दिग्गज मास मीडिया एंड एंटरटेनमेंट कंपनी वॉल्ट डिज्नी ने दूसरे राउंड की छंटनी शुरू कर दी है। इस राउंड की छंटनी में लगभग 4000 एम्प्लॉइज की नौकरी जाएगी। इससे पहले इस साल की शुरुआत में डिज्नी ने 7000 कर्मचारियों को नौकरी से निकाला था।
कंपनी ने बताया है कि दूसरे राउंड की ये छंटनी गुरुवार (27 अप्रैल) तक पूरी हो जाएगी। इस राउंड में डिज्नी एंटरटेनमेंट, ESPN, डिज्नी पार्क, एक्सपीरियंस और प्रोडक्ट्स सहित अलग-अलग डिवीजन के कर्मचारियों को नौकरी से निकाला जाएगा। वहीं, पहले राउंड में मेटावर्स स्ट्रेटेजी यूनिट और बीजिंग ऑफिस के एम्प्लॉइज प्रभावित हुए थे।
कंपनी को बेहतर बनाने के लिए काम कर रही सीनियर लीडरशिप
डिज्नी एंटरटेनमेंट के को-चेयरमैन एलन बर्गमैन और डाना वॉल्डन ने इंटरनल मेमो के जरिए कहा है कि 'सीनियर लीडरशिप कंपनी को बेहतर बनाने के लिए काम कर रही है। हमारी कोशिश है कि कंपनी तेजी से चलने की बजाय सही रास्ते पर चले।
ये समय काफी उतार-चढ़ाव से भरा है। इस टफ टाइम में हमें वही करना चाहिए, जिससे हम दुनिया भर के डिज्नी ऑडियंड को बेस्ट एंटरटेनमेंट कंटेंट प्रोवाइड कर सकें।'
एम्प्लॉइज को रिस्ट्रक्चर करेगी डिज्नी
दूसरे राउंड की छंटनी के साथ ही डिज्नी एम्प्लॉइज की टीम को डिफरेंस यूनिट में काम करने के लिए रिस्ट्रक्चर भी करेगी, जो अगले कुछ महीनों तक जारी रहेगा।
अक्टूबर में डिज्नी में थे 2.20 लाख एम्प्लॉइज
1 अक्टूबर तक डिज्नी की टोटल ग्लोबल वर्कफोर्स में 2.20 लाख एम्प्लॉइज थे, जिसमें से लगभग 1.66 लाख अमेरिका में थे।